**Referat af bestyrelsesmøde i Fiskbæk tirsdag den 8. december 2020**

Deltagere: Anne Marie Thomsen (58), Birgit Bannas (52), Sønke Lorenzen (30), Jens Vedsted-Hansen (60) og suppleanterne Ulla Thundal (56) og Gerda Nygaard Jensen (36).

Der var afbud fra Kirsten Friis Hansen (62).

1. Valg af referent: Jens
2. Underskrivelse af referat: Referat fra mødet 11. november 2020 blev underskrevet.
3. Siden sidst
4. Rotter og fuglefodring

Den praksis med fodring af fugle, som blev omtalt på sidste bestyrelsesmøde, synes nu at være ophørt. Der er på det seneste heller ikke fanget rotter ved nr. 42, så vi håber at problemerne i den forbindelse nu er løst.

1. Vandskaden i nr. 40

Der er planlagt tørring og reparation efter vandskaden, og der er ved at være fundet et sted til genhusning mens dette arbejde foretages fra begyndelsen af januar. De to forsikringsselskaber forventes at afklare dækning af omkostningerne indbyrdes.

1. Evaluering af udskiftning af varmtvandsbeholdere

Der er blevet udskiftet 15 varmtvandsbeholdere og 4 gamle varmevekslere. Arbejdet er nu færdiggjort, og vi var enige om at det er forløbet problemløst.

1. Opdatering af vedligeholdelsesplan

Punktet blev udsat til næste møde, da vi endnu ikke har modtaget oplysninger fra alle håndværkerne.

1. Planlægning af budgetmøde og generalforsamling

Pga. coronasituationen er det indtil videre uvist, om vi kan holde generalforsamlingen i marts. Vi var enige om at få udarbejdet regnskab for 2020 og budget for 2021, så snart vi har fået de nødvendige oplysninger fra revisor.

1. Eventuelt

* Der er konstateret problemer med afløb i nogle enkelte huse. Gerda ville følge op på dette og tage kontakt til kloakmester Bonde.
* Der er endnu ikke holdt møde ang. fastlæggelse af skel mellem Fiskbæk og nabogrunden på Bredgade 108-16. Vi afventer udspil fra naboerne.
* Der var netop blevet omdelt et brev med varsel om lukning af udkørslen pga. asfaltering af Nyvej, som bliver foretaget torsdag den 10. og fredag den 11. december.
* Når asfalteringen er færdig, bliver containerne til papir- og glasaffald flyttet tilbage på de normale pladser. De bliver tømt onsdag den 16. december, og da papircontaineren er fyldt, må man indtil da gemme sit papir- og papaffald eller køre det på genbrugspladsen.

1. Næste møde

Vi aftalte at holde næste møde tirsdag den 26. januar 2021 kl. 19.00 hos Birgit.